
BIROUL PERMANENT
AL
CAMEREI DEPUTAŢILOR



Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.12/2021 privind completarea Ordonanţei Guvernului nr.40/2006 pentru aprobarea şi finanţarea programelor multianuale prioritare de mediu şi gospodărire a apelor, trimis Comisiei pentru mediu şi echilibru ecologic și Comisiei pentru pentru buget, finanţe şi bănci spre dezbatere pe fond, cu adresa nr.PL-x443 din 11 octombrie 2021.
În raport cu obiectul şi conţinutul reglementării, proiectul de lege face parte din categoria legilor ordinare.


PREŞEDINTE,                                                  PREŞEDINTE,

         George-Cătălin STÂNGĂ                                   Bogdan-Iulian HUȚUCĂ

 R A P O R T    COMUN 
asupra proiectului de Lege pentru aprobarea Ordonanţei Guvernului nr.12/2021 privind completarea Ordonanţei Guvernului nr.40/2006 pentru aprobarea şi finanţarea programelor multianuale prioritare de mediu şi gospodărire a apelor

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru buget, finanţe şi bănci au fost sesizate, în procedură obișnuită, cu dezbaterea pe fond a proiectului de Lege pentru aprobarea Ordonanţei Guvernului nr.12/2021 privind completarea Ordonanţei Guvernului nr.40/2006 pentru aprobarea şi finanţarea programelor multianuale prioritare de mediu şi gospodărire a apelor, prin adresa nr. PL-x443/2021 din 11 octombrie 2021 și înregistrat la Comisia pentru mediu și echilibru ecologic cu nr. 4c-8/438/2021, respectiv la Comisia pentru buget, finanţe şi bănci cu nr. 4c-2/ 937/2021.
Proiectul de Lege supus dezbaterii are ca obiect de reglementare modificarea OG 40/2006 în sensul ca finanțarea programului-pilot pentru reabilitarea zonelor fierbinți Zlatna, Copşa Mică şi Turda, să fie asigurată și din Fondul pentru mediu cu cofinanțare de 100% a cheltuielilor eligibile, prin încheierea unui contract de finanţare multianual între Ministerul Mediului Apelor și Pădurilor şi Administrația Fondului pentru Mediu. De asemenea, finanțarea sistemelor integrate de management al deşeurilor, să se realizeze din Fondul pentru mediu cu cofinanţare în proporție de 75% a cheltuielilor eligibile, prin încheierea unui contract de finanţare multianual între Administrația Fondului pentru Mediu şi autoritatea publică locală. Totodată, termenul pentru implementarea programelor multianuale prioritare de mediu și gospodăririi apelor se prorogă pană la data de 31 decembrie 2023.
Senatul, în calitate de primă Cameră sesizată, a adoptat proiectul de lege în ședința din 4 octombrie 2021, cu respectarea prevederilor art. 76 alin.(2) din Constituția României.
Consiliul Legislativ a avizat favorabil proiectul de lege, cu unele observaţii şi propuneri, conform avizului nr.711/30.08.2021. 
La întocmirea prezentului raport comisiile au avut în vedere avizul favorabil al Comisie pentru administrație publică și amenajarea teritoriului (nr. 4c-7/474/9.11.2021) și avizul favorabil al Comisie juridice de disciplină și imunități (nr. PL-x443/2021).
Potrivit prevederilor art.62 şi art.64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate pe fond au examinat proiectul de lege în ședințe separate, cu prezență fizică și online.
Comisia pentru buget, finanţe şi bănci a examinat proiectul de lege în şedinţa din data de 9 noiembrie 2021, desfășurată atât fizic cât și online. La lucrările Comisiei, și-au înregistrat prezența deputații, conform listei de prezență. La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaţilor, republicat, cu modificările și completările ulterioare, domnul Andrei Corlan, secretar de stat în Ministerul Mediului, Apelor și Pădurilor.
Comisia pentru mediu și echilibru ecologic a examinat proiectul de lege în şedinţa din data de 1 martie 2022. La lucrările Comisiei și-au înregistrat prezența deputații, conform listei de prezență. La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaţilor, republicat, cu modificările și completările ulterioare, domnul Bogdan-Radu Balanișcu, secretar de stat în cadrul Ministerului Mediului, Apelor și Pădurilor.
În urma examinării proiectului de lege și a opiniilor exprimate, membrii celor două comisii sesizate, au hotărât cu majoritate de voturi, să propună Plenului Camerei Deputaților un raport comun de adoptare a proiectului de Lege pentru aprobarea Ordonanţei Guvernului nr.12/2021 privind completarea Ordonanţei Guvernului nr.40/2006 pentru aprobarea şi finanţarea programelor multianuale prioritare de mediu şi gospodărire a apelor, în forma adoptată de Senat.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art.92 (2) din Regulamentul Camerei Deputaţilor, republicat, cu modificările și completările ulterioare.
	În raport cu obiectul şi conţinutul reglementării, proiectul de lege face parte din categoria legilor ordinare.

	PREŞEDINTE,
George-Cătălin STÂNGĂ



SECRETAR,
Ervin MOLNAR


    

	PREŞEDINTE,
Bogdan-Iulian HUȚUCĂ 

 

SECRETAR,
Iulius-Marian FIRCZAK



         Consilier parlamentar
           Alina Alexandriuc                                                                                        Șef serviciu, Giorgiana ENE

